पाएं अपने शहर की ताज़ा ख़बरें और फ्री ई-पेपरडाउनलोड करें
हल्का राजपूरा के गांव चंदुआ खुर्द में नशे में पति संजीव की मारपीट से परेशान महिला राेजी ने उसे पेट्राेल डालकर जला दिया था। संजीव की अस्पताल ले जाते समय मौत गई थी। थाना सदर राजपुरा ने आरोपी रोजी को अदालत में पेशकर उसका दो दिन का पुलिस रिमांड हासिल किया था। शुक्रवार काे साेशल मीडिया पर एक वीडियाे वायरल हुआ। जिसमें नजर आ रहा है कि आरोपी महिला ने अपने भाई के साथ मिलकर वारदात काे अंजाम दिया। वायरल वीडियो में संजीव के पारिवारिक मेंबरों ने आरोप लगाया कि बहू रोजी का चाल चलन ठीक नहीं थी।
संजीव बहू को बाहर काम करने से रोकता था। जिस कारण लड़ाई झगड़ा रहता था। परिवार के अनुसार जिस दिन यह घटना घटी उस दिन बहू रोजी का भाई संजीव के साथ शराब पी रहा था। बहू ने स्कूटी में पेट्रोल डालने के बहाने 2 लीटर पेट्रोल बेटे से मंगवाया। उसे संजीव पर डालकर जला दिया। परिवार ने मांग की है कि संजीव के साले को पुलिस गिरफ्तार करे।
महिला के भाई की भूमिका सामने नहीं आई
थाना सदर राजपुरा के प्रभारी एसआई गुरमीत सिंह का कहना है कि आरोपी महिला का दो दिन का पुलिस रिमांड मिला था। पूछताछ जारी है। अभी तक आरोपी महिला के भाई कि इस केस में भूमिका सामने नहीं आई है। जाे बातें सामने आ रही हैं, उनकी जांच की जा रही है। जांच के बाद ही कुछ कहा जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn